Berlingske Tidende, 1784-06-25
Fortsættelse af det Kongelige Landhuusholdings Selskabs Premier og Belønninger, som den 18de Maji sidstafvigte bleve tilkiendte og uddeelte til adskillige velfortjente Borgere. (See No. 50.) 13. For skadelig Vands Afledning fra Ager og Eng i Dannemark tilfalder den første udsatte Premie af 100 Rd. 8 Fæstebønder af Lille Brøndom Bye, Vælum Sogn, Hellum Herred, Aalborghuus Amt, Wiborg Stift, nemlig: Christen Simonsen, Søren Larsen, Hans Rasmussen, Peder Christensen, Niels Bundgaard, Niels Christensen Smed, Søren Christensen og Niels Jellesen. Ved 2824 Favne Grøfter, som de i Aaret 1783 med forenede Kræfter har gravet, 2 Alen dybe og 3 Alen brede, haver de udtørret et Kjer, som af skadelig Vand og Oversvømmelse fra den saa kaldede Berge Søe tilforn var næsten ubrugeligt; men er nu ved ovenmeldte Arbeide bleven meget beqvem til Græsning og Engbund. 12 Fæstebonden Christen i Nortved, Elling Sogn, Horns Herred, Aalborg Stift, som i Aaret 1783 ved 840 1/2 Favne Grøfter, 1 1/2 til 2 Alen dybe og 3 Alen brede, har udtørret et udueligt Stykke sumpigt Morads af 156581 Qvadratalens Jndhold, hvorved Høe-Avlen efter Forventning er bleven forøget fra 7 a 8 til 20 a 30 Læs, tilkiendes den anden Guldmedalje eller 50 Rdlr., og det saa meget mere, som han af den opkastede Tørv om bemeldte Stykke Land har sat et smukt og varigt Dige til Hegn. 15. Otte Gaardmænd af Snarup, Bye, Salling Herred, Nyborg Amt i Fyen, nemlig: Mads Slot, Mads Andreasen, Hans Rasmusen, Niels Hansen, Hans Pol, Hans Rykind, Anders Beck og Niels Jespersen, haver i Foraaret 1783 tilsammen gravet 388 Favne Vandgrøfter igjennem deres Tørve Lyng, som er i Længden 350 Favne og i Breden 310 Favne, hvorved denne Tørvelyng er saa meget forbedret, at der nu kan skjæres 14 a 16 Tørv i Dybden, istedet for 8 til 9 tilforn, ligesom Græsningen og derved er saa meget forøget, at hvor ingen Kreature forhen har kundet gaae uden at sætte Livet til, kan nu kjøres med fuldkomment Læs. For dette Arbeide tilkjendes bemeldte 8 Gaardmænd den 3die Premie af 20 Rdlr. til lige Deeling. 16. Fæstebonden Jens Pedersen i Holmdrup Bye, Schaarup Sogn, Sunds Herred, Nyborg, Amt i Fyen, tillægges en Belønning af 15 Rdlr. for i Efteraaret 1782 at have gravet 361 Favne Vandgrøfter, hvorved 8 Tønder forhen ganske udueligt Morads er bleven forandret til godt Pløieland, ligesom han og har forbedret sin Gaard med Tørveskier. Gaardmand Envold Jensen i Reistrup, Nørre Hierløse Sogn, Holbeks Amt i Sielland, har æsket Premie for 256 Favne Grøfter, men da deres Brede og Dybde ej er anmeldt, kan han for denne Mangels Skyld denne Gang ei vinde nogen Premie, men forbeholdes Ret til næste Premie=Tid igien at melde sig, naar bemeldte Omstændigheder i Attesterne vedbørlig iagttages. Otte Hoveriesbønder af Stagerup Sogn, Sunds Herred, Nyborg Amt i Fyen, hvis Navne ved Æskningen ei ere anførte, haver anmeldt at have gravet 250 Favne Grøfter, men naar dette Arbeide lignes paa hver enkelt Person, saa er det, i Ligning med andre enkelte Æskendes store Arbejde, ikke betydeligt nok til Premie; imidlertid fortiener de for deres Flid al Berømmelse, ligesom de og kan have Haab, i Fald de vedbliver i deres Fliid, en anden Gang at afvinde Selskabet nogen af de udsatte Premier. Gaardmændene Morten Jørgensen, Lars Andersen, Boe og Simon Pedersen af Helnæs Sogn, Assens Amt i Fyen, haver gravet og anmeldt 241 Favne Vandgrøfter; men da derpaa er bleven begyndt i Aaret 1778, saa er Arbeidet alt for gammelt til Premie eller Belønning. Af de stiftviis udsatte Premier tilkjendes end videre. J Siellands Stift. 17. Huusmand Jørgen Henrichsen i Hammerup Bye under Baroniet Løvenborg paa Holbeks Amt, den første Premie af 10 Rdlr., for at have gravet 240 Favne Vandgrøfter, hvorved tvende Kildevæld er udgravet fra et Stykke Land af ubestemt Størrelse, som han tillige har indhegnet med 259 Favne Grøfter. Han har desuden og plantet endeel Pile, sat nogle Steengjerder, og bygt 6 Fag Huus. Høiere Premie faaer han for sin Træeskole under No. 133. Huusmand og Skovfoged Lars Christensen i Horserød Bye, paa Kronborg Amt, har anmeldt at have gravet 71 Favne Vandgrøfter, men samme er for lidet til Premie her, hvorimod han for Steengrøfters Sætning bliver belønnet.